## Nepal-projektet – reportage fra undervisning i Nepal

## April 2015

*Af Dorte Eriksen, udsendt på ulandsprojekt*

FDDBs ulandsudvalg har som bekendt fået midler hos DH (Danske Handicaporga­nisationer) til at køre et 18 måneders projekt i Nepal.

I april i år var jeg i Nepal for at undervise i taktil kommu­nikation. Før jeg tog afsted, spurgte jeg synskonsulenten hos Aarhus Synscenter, om de havde ting, som jeg kunne tage med til Nepal. Det havde de. Bl.a. hundredvis af lupper, hvide stokke, ure og briller. Det endte med, at min kuffert havde overvægt, men hel­digvis var mine tolke og kontaktpersons kufferter ikke så tunge, så vi fordelte materialerne.

Da vi ankom til Nepals luft­havn og skulle hente vores bagage, var min kuffert der ikke. Jeg måtte gå i det samme tøj i tre dage, inden jeg fik kufferten.

Vi skulle videre med minibus fra hovedstaden Katmandu til Pokhara, 200 km, men kørslen varede 7-8 timer, da der var trafik-kø og sno­ede bjergveje.

Vi ankom til døveskolen i Pokhara og hilste på et hold på 36-38 personer, hvoraf 16 var døvblinde.

Min første tanke var, om jeg overhovedet kunne under­vise så stor en gruppe?

Det viste sig, at de var vide­begærlige, gode til at tage sig tid og var meget tål­mo­dige. De ville meget gerne lære taktil kommunikation og havde mange gode spørgs­mål.

Hver dag var der mange ti­mer med strømsvigt, og der er ingen glas for vinduerne, kun metal-tremmer og låger. Inden vi kom ind i bibliote­ket, skulle vi tage skoene af.

Flere af deltagerne spurgte om, der var ledige pladser i minibussen, som transpor­te­rede mig og mine tolke mel­lem hotellet og døveskolen. Det var en afstand på ca. 10 km. De ville nemlig så gerne til Pokhara og sejle en tur til en ø, hvor der var et tempel. Derfor besluttede jeg sam­men med vores koordinator at arrangere en udflugt. Del­tagerne skulle prøve at være helt blinde, og ledsagerne skulle prøve at bruge taktil kommunikation til synsbe­skrivelse.

Jeg var imponeret over, så smidigt og let deltagerne færdedes på de ujævne veje.

Jeg selv følte mig helt stiv i kroppen og havde problemer med at hoppe over i den lille båd, mens de andre hoppede let og ube­sværet.

Den sidste dag inden jeg sammen med tolke, kontakt­person og den nepalesiske tolk og koordinator skulle tilbage til Katmandu, havde vi evaluering og opsamling.

Deltagerne havde været me­get glade for at lære taktil kommunikation, men de følte at de stadig kunne lære me­get mere.

Døveskolen i Katmandu har opsporet 16 døvblinde i alde­ren fra ca. 20 år og opefter.

### Efter jordskælvet

Det varer desværre nok længe, før nogen af os fra ulandsudvalget rejser til Ne­pal igen, pga. det vold­somme jordskælv, der ramte landet få dage efter, jeg kom hjem fra min tur. Heldigvis har vi hørt fra vores sam­arbejdspartnere, at de har det godt og er i sikker­hed.

### Indsamling til Nepal

DH har startet en indsamling til en genopbygningsfond i Nepal.

FDDB har også en løbende indsamling til Nepal, som alle kan støtte. Bidragene går til hjælpemidler og optime­ring af systemer, som fx vandforsyning til bygnin­ger og solceller.

Du kan støtte vores venner i Nepal ved at indbetale bidrag på:

reg. 2191

konto 8477988459

Vi ved, at hjælpen vil blive værdsat.